109. ΝΟΜΟΣ υπ’ αριθ. 1484 της 6/8 Οκτ. 1984 (ΦΕΚ Α΄ 153) Περί ιδρύσεως Πρεσβείας στην Αβάνα και περί τροποποιήσεως του νόμου 1161/80. Άρθρ.1.-Ιδρύεται Πρεσβεία της Ελλάδας στην Αβάνα της Κούβας. Η οργανική σύνθεση του προσωπικού της Πρεσβείας αυτής είναι η εξής: Πρέσβυς, Γραμματεύς Πρεσβείας, Διοικητικός Υπάλληλος Γενικών Καθηκόντων, τρεις Διοικητικοί Γραμματείς, Τεχνικός Επικοινωνιών, Ιδιαιτέρα Γραμματεύς, Μεταφραστής, τρεις θέσεις Βοηθητικού Προσωπικού, Οδηγός Υπηρεσιακού Αυτοκινήτου και δύο Φύλακες Θυρωροί. Στις οργανικές θέσεις του προσωπικού του Υπουργείου Εξωτερικών προστίθενται μία θέση Πληρεξούσιου Υπουργού, μία Γραμματέως Πρεσβείας, μία υπαλλήλου του Διοικητικού Κλάδου Γενικών Καθηκόντων, τρεις υπαλλήλων του Κλάδου Διοικητικών Γραμματέων, μία υπαλλήλου του Κλάδου Τεχνικών Επικοινωνιών, μία Ιδιαιτέρας Γραμματέως της Εξωτερικής Υπηρεσίας, μία Μεταφραστού της Εξωτερικής Υπηρεσίας, τρεις Βοηθητικού Προσωπικού της Εξωτερικής Υπηρεσίας, μία Οδηγού Υπηρεσιακού Αυτοκινήτου της Εξωτερικής Υπηρεσίας και δύο Φυλάκων Θυρωρών της Εξωτερικής Υπηρεσίας. Άρθρ.2.-Της ιδρυθείσης με την παρ. 1 του άρθρ. 7 του νόμ. 1104/1980 (ανωτ. σελ. 104,198) τρίτης κατά σειράν πρεσβευτικής αρχής η ορθή επωνυμία είναι Πρεσβεία Χαράρε, η επωνυμία δε αυτή αντικαθιστά την εσφαλμένη επωνυμία Πρεσβεία HARARA οπουδήποτε η τελευταία αυτή μνημονεύεται. Άρθρ.3.-Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. 